‘નેત્રોત્સવ વિધિ’ પ્રસંગે ઉપસ્થિત રહેલા રાજ્યપાલ ઓ.પી. કોહલીએ જણાવ્યું કે ભગવાન જગન્નાથજીની આ રથયાત્રાનું લોકોત્સવ સમું પર્વ સમાજના તમામ વર્ગો સાથે મળીને ઉમંગ ઉત્સાહથી ઉજવે છે એ અર્થમાં રથયાત્રા સામાજિક સદ્‌ભાવ અને સમભાવનું પ્રતીક છે. પૂર્વ અને પશ્ચિમ ભારતને જોડતું આ પર્વ સમાનતાનો સંદેશ આપે છે. સામાન્ય રીતે ભાવિકો, ભક્તજનો ભગવાનના દર્શન માટે મંદિરોમાં જતા હોય છે, પરંતુ રથયાત્રાના દિવસે ભગવાન સામે ચાલીને સ્વયં ભક્તજનોના હાલચાલ પૂછવા નગરચર્યાએ નીકળે છે.